Putin Boris Jonsonga salomatlik tilab telegramma yubordi

«Hurmatli janob bosh vazir, murakkab bo‘lgan hozirgi kunlarda sizni qo‘llab-quvvatlashimni bildirmoqchiman. Ishonchim komil, sizdagi energiya, optimizm va hazilkashlik kasallikni yengadi. Chin dildan tezda va butkul sog‘ayishingizni tilayman. Hurmat bilan Vladimir Putin», deyilgan telegrammada.
27 mart kuni Boris Jonsonda koronavirus aniqlangan va bu haqda uning o‘zi xabar qilgandi. 10 kun davomida kasallik alomatlari ortda qolmagach, 6 aprel kuni Jonson kasalxonaga yotqizildi va u ayni damda intensiv davolash bo‘limida muolaja olmoqda.
O‘z navbatida Vladimir Putin ham 1 apreldan masofadan ishlashga o‘tgan. 31 mart kuni oldinroq u bilan uchrashgan Moskvadagi kasalxona bosh shifokori Denis Protsenkoda koronavirus aniqlangandi.